## Pravilnik o izmjenama i dopunama Pravilnika o uputama kojih su se obvezni pridržavati korisnici sredstava za zaštitu bilja te uvjetima kojima moraju udovoljavati

### NN 73/2010 (14.6.2010.), Pravilnik o izmjenama i dopunama Pravilnika o uputama kojih su se obvezni pridržavati korisnici sredstava za zaštitu bilja te uvjetima kojima moraju udovoljavati

MINISTARSTVO POLJOPRIVREDE, RIBARSTVA I RURALNOG RAZVOJA

2174

Na temelju članka 8. stavka 7., članka 11. stavka 3. i članka 37. stavka 3. Zakona o sredstvima za zaštitu bilja (»Narodne novine«, br. 70/05), ministar poljoprivrede, ribarstva i ruralnog razvoja, uz suglasnost ministra nadležnog za zdravstvo i ministra nadležnog za gospodarstvo, donosi

PRAVILNIK

O IZMJENAMA I DOPUNAMA PRAVILNIKA O UPUTAMA KOJIH SU SE OBVEZNI PRIDRŽAVATI KORISNICI SREDSTAVA ZA ZAŠTITU BILJA TE UVJETIMA KOJIMA MORAJU UDOVOLJAVATI

Članak 1.

U Pravilniku o uputama kojih su se obvezni pridržavati korisnici sredstava za zaštitu bilja te uvjetima kojima moraju udovoljavati (»Narodne novine«, br. 135/08) naslov iznad članka 13. mijenja se i glasi:

»Uvjeti čuvanja sredstava«

U članku 13. stavku 1. riječi: »Sredstvo mora biti skladišteno u originalnoj ambalaži, odvojeno« zamjenjuju se riječima: »Sredstva se moraju čuvati u posebnoj prostoriji ili posebnom ormaru u originalnoj ambalaži, odvojena«.

U stavku 2. riječ: »skladištiti« zamjenjuju se riječju: »čuvati«.

Članak 2.

U članku 16. iza stavka 3. dodaje se stavak 4. koji glasi:

»(4) Iznimno od odredbe stavka 1. točke 2. ovoga članka, davatelj usluge ne mora imati u radnom odnosu zaposlenika iz stavka 1. točke 2. ovoga članka ako tretiranje obavlja odgovorna osoba iz stavka 1. točke 1. ovoga članka.«

Članak 3.

Naslov iznad članka 17. mijenja se i glasi:

»Posebni uvjeti čuvanja sredstava koja nisu označena s T+«

Članak 17. mijenja se i glasi:

»(1) Davatelji usluga moraju sredstva koja nisu označena s T+, a namijenjena su primjeni, čuvati u posebnoj prostoriji ili u posebnom ormaru.

(2) Prostorija iz stavka 1. ovoga članka mora biti izrađena od čvrstih i otpornih materijala koji se lako čiste. Na podu prostorije ne smije biti izravnog odvoda u kanalizaciju.

(3) Ormar iz stavka 1. ovoga članka mora biti izrađen od otpornih i inertnih materijala koji ne upijaju sredstva i koji se jednostavno čisti.

(4) Prostorija ili ormar iz stavka 1. ovoga članka ne smije se nalaziti u uredskim i stambenim prostorima.

(5) Prostorija ili ormar iz stavka 1. ovoga članka moraju biti vidno označeni i obilježeni propisanim znakovima opasnosti i oznakama upozorenja te osigurani od neovlaštenog pristupa.«

Članak 4.

U članku 20. stavak 4. mijenja se i glasi:

»(4) Tijekom provedbe fumigacije ekipa izvoditelja mora imati najmanje tri člana. Vođa ekipe za fumigaciju mora imati najmanje tri godine radnog iskustva na poslovima fumigacije.«

Članak 5.

U članku 24. stavku 2. podstavku 2. iza riječi: »sredstava« dodaju se riječi: »označenih kao vrlo otrovno (T+)«.

U podstavku 5. briše se točka.

Iza podstavka 5. dodaje se podstavak 6. koji glasi:

»- izjavu da tretiranje obavlja odgovorna osoba iz članka 16. stavka 1. točke 1. ovoga Pravilnika.«

Članak 6.

U članku 25. stavku 5. iza riječi: »dana« dodaju se riječi: »od nastanka promjene«.

Članak 7.

Prilog 2 i Prilog 3 zamjenjuju se novim Prilogom 2 i Prilogom 3 koji su tiskani uz ovaj Pravilnik i njegov su sastavni dio.

Članak 8.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/10-01/80
Urbroj: 525-02-2-0021/10-11
Zagreb, 31. svibnja 2010.

Ministar poljoprivrede, ribarstva
i ruralnog razvoja
Petar Čobanković, v. r.

PRILOG 2.

Obrazac Zahtjeva za upis u Upisnik pravnih i fizičkih osoba koje obavljaju poslove suzbijanja i iskorjenjivanja štetnih organizama u poljoprivredi i šumarstvu sredstvima za zaštitu bilja

(Naziv podnositelja zahtjeva i adresa)

(Osobni identifikacijski broj podnositelja zahtjeva)

(Telefon, telefaks)

(e-mail adresa)

(Mjesto i datum)

Ministarstvo poljoprivrede, ribarstva i ruralnog razvoja
Uprava poljoprivrede i prehrambene industrije
Odjel sredstava za zaštitu bilja
10 000 Zagreb
Ulica grada Vukovara 78

ZAHTJEV
za upis u Upisnik pravnih i fizičkih osoba koje obavljaju poslove suzbijanja i iskorjenjivanja štetnih organizama u poljoprivredi i šumarstvu sredstvima za zaštitu bilja

Na temelju članka 37. stavka 2. Zakona o sredstvima za zaštitu bilja (»Narodne novine«, br. 70/05) i rješenja o ispunjavanju uvjeta za obavljanje poslova suzbijanja i iskorjenjivanja štetnih organizama u poljoprivredi i šumarstvu sredstvima za zaštitu bilja klase: \_\_\_\_\_\_\_\_\_\_\_\_\_\_\_\_\_\_\_\_\_, urbroj: \_\_\_\_\_\_\_\_\_\_ od \_\_\_\_\_\_\_\_\_\_\_ koje je izdao nadležni županijski ured državne uprave, odnosno Gradski ured za poljoprivredu i šumarstvo Grada Zagreba, podnosim zahtjev za upis u Upisnik pravnih i fizičkih osoba koje obavljaju poslove suzbijanja i iskorjenjivanja štetnih organizama u poljoprivredi i šumarstvu sredstvima za zaštitu bilja, i to sljedećim metodama (označiti metodu):

|  |  |  |
| --- | --- | --- |
| 1. | primjenom sredstava za zaštitu bilja u tekućem obliku: |  |
| 1.1. | prskanjem: | ☐ |
| 1.1.1. | na otvorenom (ratarstvo, voćarstvo, vinogradarstvo, vrtlarstvo, šumarstvo, površine pod ukrasnim biljem, rekreacijske površine, nepoljoprivredne površine, okućnice i dr.) |  |
| 1.1.2. | u zatvorenom prostoru (uskladišteni biljni proizvodi) | ☐ |
| 1.1.3. | u zaštićenom prostoru (staklenici, plastenici) | ☐ |
| 1.2. | raspršivanjem | ☐ |
| 1.3. | primjenom u obliku aerosola | ☐ |
| 1.4. | vlaženjem | ☐ |
| 1.5. | zalijevanjem | ☐ |
| 1.6. | uštrcavanjem | ☐ |
| 2. | zaprašivanjem | ☐ |
| 3. | primjenom granuliranih sredstava za zaštitu bilja | ☐ |
| 4. | tretiranjem sjemena (namijenjenog sjetvi) | ☐ |
| 5. | fumigacijom | ☐ |
| 6. | suzbijanjem štetnih glodavaca na poljoprivrednim površinama, u šumama, u skladištima i drugim zatvorenim prostorima u kojima se čuvaju bilje i biljni proizvodi | ☐ |
| 7. | primjenom iz zrakoplova | ☐ |
| 8. | tretiranjem drvenog materijala za pakiranje. | ☐ |
| Područje primjene (označiti područje): | | |
| 1. | u poljoprivredi | ☐ |
| 2. | u šumarstvu | ☐ |
| 3. | na nepoljoprivrednim površinama. | ☐ |

Odgovorna osoba za obavljanje poslova suzbijanja i iskorjenjivanja štetnih organizama u poljoprivredi i šumarstvu sredstvima za zaštitu bilja jest: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime, prezime, broj osobne iskaznice, osobni identifikacijski broj)

Odgovorna osoba obavlja poslove suzbijanja i iskorjenjivanja štetnih organizama u poljoprivredi i šumarstvu sredstvima za zaštitu bilja:

DA ☐ NE ☐

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime, prezime, potpis i žig podnositelja zahtjeva)

PRILOG 3.

Potvrda o tretiranju[[1]](#footnote-29081-1)

Naziv davatelja usluge: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_ telefaks: \_\_\_\_\_\_\_\_\_\_\_\_\_ e-mail adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POTVRDA O TRETIRANJU
br. \_\_\_\_\_\_\_\_

Naziv i adresa naručitelja usluge: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vrsta tretirane površine, prostora ili objekta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vrsta štetnog organizma (hrvatski/latinski naziv): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tretirana površina (m²): \_\_\_\_\_\_\_\_\_\_\_\_ Volumen tretiranog prostora (m³):\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Trgovački naziv sredstva (kada se koristi mješavina, navesti sva sredstva) | Aktivna tvar | Količina utrošenog škropiva (l) | Količina sredstva u kg/ha ili l/ha ili koncentracija | Količina utrošene aktivne tvari (kg) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Opis rada, način primjene: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Preporučene mjere opreza nakon primjene: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime osobe koja je obavila tretiranje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe koja je obavila tretiranje)

Ime i prezime odgovorne osobe davatelja usluge: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis odgovorne osobe davatelja usluge)

Ime i prezime predstavnika naručitelja tretiranja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis predstavnika naručitelja tretiranja)

[[1](#footnote-29081-1-backlink)]\* Potvrda se izdaje u dva primjerka, od kojih se jedan primjerak uručuje naručitelju, a jedan primjerak zadržava davatelj usluge.

Pravilnik, NN 73/2010-2174
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)